open-index/open-wikipedia-markdown huggingface dataset:
Kristrún Mjöll Frostadóttir

**Kristrún Mjöll Frostadóttir** (født 1988) er en islandsk økonom og politiker (Samfylkingin). Hun har vært Islands statsminister siden desember 2024. Kristrún har vært medlem av Alltinget siden 2021 og har vært partileder siden 2022.

## Liv og virke
Kristrún har en mastergrad i økonomi fra Boston University og i «globale anliggender» fra Yale University. I de tre årene før valget til Alltinget var hun sjeføkonom i den islandske banken Kvika. Før det var hun blant annet sjeføkonom i det islandske handelskammeret en kort periode.

Hun ble valgt inn i Alltinget ved valget i 2021. Etter at lederen Logi Már Einarsson ikke stilte til gjenvalg som partileder i 2022, var Frostadóttir den eneste kandidaten. Hun ble valgt som hans etterfølger med 94,59 prosent av de avgitte stemmene. Fra 2021 til 2023 var hun medlem av den islandske delegasjonen til Vestnordisk råd.

Ved valget i 2024 ble Samfylkingin det største partiet. Ved presentasjonen av koalisjonsavtalen til alliansen med partiene Viðreisn og Flokkur fólksins ble Kristrún utnevnt til statsminister.  Hun var ved tiltredelsen den yngste statsministeren i Islands historie. Samtidig var hun den yngste sittende regjeringssjefen i verden. Den nye regjeringen ble innsatt på møtet i statsråd 21. desember 2024. 

Kristrúns regjering var ved tiltredelsen en samlingsregjering bestående av det sosialdemokratiske Samfylkingin, det EU-vennlige og liberale Viðreisn og  Flokkur fólksins. Sistnevnte parti er proteksjonistisk, mot EU-medlemsskap og for funksjonshemmedes rettigheter. Regjeringen er den første islandske regjeringen som inkluderer flere kvinner enn menn.

## Referanser


## Eksterne lenker
* 
* Profilen til Kristrún Frostadóttir på nettstedet til det islandske parlamentet (Isl.)
* Kort profil av Kristrún Frostadóttir på nettstedet til det islandske parlamentet] (engelsk)
Bundesamt für Ausrüstung, Informationstechnik und Nutzung der Bundeswehr

**Bundesamt für Ausrüstung, Informationstechnik und Nutzung der Bundeswehr** (**BAAINBw**) er en tysk føderal etat med ansvar for forsyning av Tysklands forsvar. Etaten er direkte underlagt Forsvarsdepartementet og har sitt hovedkontor i Koblenz.

## Referanser


## Eksterne lenker
*
Sado (elv)

**Sado** er en portugisisk elv som har sitt utspring i 230 m høyde i Serra da Vigia i Ourique. Den er 180 kilometer lang og munner ut i Atlanterhavet nær Setúbal. På ruten går den gjennom Panoias, Alvalade og Alcácer do Sal. Nedstrøms fra Alcácer do Sal munner elva ut i *Estuário do Sado*, som er skilt fra havet av Troiahalvøya. Her finnes et naturreservat med rikt dyreliv, blant annet en populasjon av tumlere.

Langs nedre del av Sado og i deler av estuaret er det store risåkre. I disse åkrene lever den invasive krepsen *[[Procambarus clarkii]]*, som storker jakter etter.

## Referanser


## Eksterne lenker
*
VM i hundekjøring barmark 2013

**VM i hundekjøring barmark 2013** ble arrangert i Falzè di Piave i Italia.

## Medaljevinnere

## Kilder
* International Federation of Sleddog Sports: All Dryland Championships Elite Medals
* International Federation of Sleddog Sports: Historic results
Tāmraśāṭīya

**Tāmraśāṭīya** (sanskrit; devanagari: ताम्रशाटीय), også kalt **Tāmraparṇīya** (pali: *Tambapaṇṇiya*) og **Theriya Nikāya** (pali), var en av de tidlige buddhistiske skolene. Den var en grein av vibhajyavāda og hadde sitt sete på Sri Lanka. Det blir antatt at theravāda utgikk fra denne skolen.

## Referanser
Oranienburger Tor

**Oranienburger Tor** var en av Berlins nordlige byporter i den gamle tollmuren, plassert på punktet der Friedrichstraße går over i Chausseestraße i krysset med Torstraße/Hannoversche Straße. Selv om porten ble revet i 1867, brukes navnet fortsatt for gatekrysset som ligger på stedet. Navnet Oranienburger Tor kommer fra byen Oranienburg nord for Berlin, som landeveien førte mot. Porten her dannet grensen mellom distriktene Spandauer Vorstadt innenfor porten og Oranienburger Vorstadt utenfor porten.

Porten lå opprinnelig i samme høyde som den senere Linienstraße, men ble senere flyttet til Torstrasse. Den opprinnelige portbygningen ble erstattet i 1787–1788 med en mer ambisiøs steinport i form av en romersk triumfbue, tegnet av Carl von Gontard. 

I løpet av 1800-tallet utviklet området nærmest porten seg til et industriområde for Berlins tungindustri. 

Triumfbuen ble revet i 1867 da tollmuren hadde utspilt sin rolle og for å gi plass til den økende trafikken. Albert Borsig, eier av den nærliggende Borsig lokomotivfabrikk, anskaffet deler av utsmykningen i forbindelse med rivingen og sandsteinsdekorasjonene pryder i dag portalen til Borsigs herrskapshus i Groß Behnitz vest for Berlin.

Av de atten byportene i tollmuren er det bare Brandenburger Tor som står igjen.

## Referanser
Paris Saint-Germain FC i 1991–92

Paris Saint-Germain endte sesongen 1991/92 på 3. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Spillere på landslag
Kun landskamper spilt mens klubbsesongen pågikk er medregnet.

## Referanser


## Kilder
* 

## Se også
*Fransk fotball 1991–1992
Tons of Money

***Tons of Money*** er en britisk stumfilm fra 1924 regissert av Frank Hall Crane.

## Skuespillere
* Leslie Henson som Aubrey Allington
* Flora le Breton som Louise Allington
* Mary Brough som Mrs. Mullet
* Clifford Seyler som George Maitland
* Jack Denton som Henry
* Elsie Fuller som Jean Everard
* Douglas Munro som Sprules

## Referanser


## Eksterne lenker
*
Torment

***Torment*** er en amerikansk stumfilm fra 1924 regissert av Maurice Tourneur.

## Skuespillere
* Bessie Love som Marie
* Owen Moore som Hansen
* Jean Hersholt som Boris Romanoff
* Joseph Kilgour som Flint
* Maude George som Mrs. Flint
* Morgan Wallace som Jules Carstock
* George Cooper som Chick Fogarty

## Referanser


## Eksterne lenker
*
Mikael Harbosen Haga

**Mikael Harbosen Haga** (født 2000) er en norsk fotballspiller som spiller for den svenske klubben .

## Karriere
Da Haga i 2021 flyttet til Molde for å studere sykepleie, fortsatte han fotballsatsingen i  i 3. divisjon.

Høsten 2023 meldte Haga overgang til Kongsvinger IL. Denne gangen for å spille for Kongsvinger sitt A-lag i OBOS-ligaen.

Han gikk fra Kongsvinger til Arendal våren 2024.

Høstsesongen 2024 gikk Haga til FBK Karlstad i svensk toppfotball, nærmere bestemt 1. divisjon Norra.

Haga meldte overgang til Umeå FC i Superettan 2025 vårsesongen 2025.

## Referanser


## Eksterne lenker
*
Vouga

**Vouga** er en elv i Portugal. Den er det viktigste tilløpet til lagunen Ria de Aveiro. Vouga springer ut fra Serra de Lapa i 930 meters høyde og flyter 148 kilometer mot vest gjennom et fjell- og skoglandskap. Den er oppdemmet bak Ribeiradio-demningen, som utnyttes til vannkraft.  Kort tid etter å ha passert landsbyen Cacia skiller vannet seg i mange kanaler med lavt, myrlendt terreng som markerer begynnelsen av Ria de Aveiro. Elva munner ut i Atlanterhavet ved Gafanha da Nazaré. 

## Referanser


## Eksterne lenker
*
Leif Hansen (politiker)

**Leif Hansen** (1905–1982)  var en norsk gårdsarbeider og Arbeiderpartiet-politiker fra Ringsaker. Han var varamann til Stortinget for Hedmark i tre perioder 1945–57, og fast møtende stortingsrepresentant 1950–1951 mens Kristian Fjeld var medlem av regjeringen. 

Han arbeidet som jordbruksarbeider fra 14-årsalderen, og gikk ett år på Hedmark småbruksskole 1930. Han satt i Ringsaker Kommunestyre 1937–1940 og 1945–1951, og hadde andre verv i forbindelse med det: leder av landbruksnemnda, nestleder i jordstyret og formann i styret for Ringsaker Barnehjem. Han satt i styret for Gaupen Arbeiderlag, Hedmark arbeiderparti og *[[Hamar Arbeiderblad]]*. 

## Referanser


## Eksterne lenker
*
Albert Borsig

**August Julius Albert Borsig** (1829–1878) var en tysk industriherre. 

## Liv og virke
Han var sønn av August Borsig, som grunnla selskapet Bossigwerke..

Albert Borsig gitt på *Friedrichwerdersches Gymnasium* i Berlin men fikk sin praktiske utdannelse dels i farens verksteder, dels ved reiser. Jernbanevesenets storartede utvikling etter 1850 foranlediget ham til å betydelig utvide det fra faren arvede selskapet, men samtidig til å innskrenke seg til fabrikasjon kun til lokomotiver. I 1862 etablerte han Borsigverkene i Oberschlesien, som omfattet flere kullgruver, fire masovner samt valse- og hammerverk. Arbeiderantallet der var i 1875 på 3000 personer, hvorav 1.000 familier utgjorde en særskilt arbeiderkoloni. Verket ble etter hans død i 1878 drevet av et kuratorium. 

Lokomotivverkstedene ved Oranienburger Tor i Berlin ble nedlagt i 1887, og verkstedsdriften ble konsentert til bydelen Moabit. Alberts tre sønner  (Ernst Borsig, Arnold Borsig og Conrad von Borsig) utviklet driften i Moabit.

## Litteratur
* *Meyers Konversationslexikon*. 4. Auflage, Bibliographisches Institut, Leipzig und Wien 1885–1892.
* Herbert Schwenk: *Lexikon der Berliner Stadtentwicklung.* Haude & Spenersche Verlagsbuchhandlung, Berlin 2002, ISBN 3-7759-0472-7, S. 163.
* Kurt Pierson: *Borsig – ein Name geht um die Welt.* Rembrandt Verlag, Berlin 1973, ISBN 3-7925-0204-6, S. 77.
## Referanser
Gafanha da Nazaré

**Gafanha da Nazaré** er en by og *[[freguesia]]* i kommunen Ílhavo i Portugal. Den ligger i den nordlige enden av kommunen og er et viktig havnesenter for sin egen kystfiskehavn og havnen i Aveiro. Den ligger ved utløpet av lagunen Ria de Aveiro og elva Vouga.

## Referanser


## Eksterne lenker
*
Setúbal

**Setúbal** er en by og kommune ved estuaret til elva Sado i Portugal. Byen er en del av storbyområdet til Lisboa, og ligger om lag 40 kilometer sør for hovedstaden. 

Setúbal fikk bystatus i 1860 av kong Peter V av Portugal.

## Referanser


## Eksterne lenker
*
Aker Qrill Company

**Aker QRILL Company** er et av norsk fiskeriselskap stiftet i november 2024 med kontorer i Ålesund, Fornebu og Montevideo i Uruguay.

Selskapets virksomhet består av høsting av antarktisk krill fra Sørishavet og produksjon av krill produkter. Selskapet drifter 3 trålere, Antarctic Sea, Saga Sea, Antarctic Endurance og lasteskipet Antarctic Provider. Selskapet har logistikkbase i Montevideo.

Selskapet er eid av American Industrial Partners og Aker Capital og var en del av Aker BioMarine fram til september 2024. 

## Referanser
Almada

**Almada** er en by og kommune ved Atlanterhavet og sørbredden av Tejo i Portugal. Byen ligger vis-à-vis Lisboa på nordsiden av Tejo. Byene er forbundet med 25. april-broen.

## Referanser


## Eksterne lenker
*
August Borsig

**Johann Friedrich August Borsig** (1804–1854) var en tysk industrimann og grunnlegger av Borsigwerke. Han var far til Albert Borsig, som vesentlig videreutviklet industriselskapet.
## Liv og virke
August Borsig var sønn av kyrasseren (i *Regiment von Dolffs*) og *Zimmererpolier*en Johann George Borsig.

August Borsig ble i 1825 ansatt ved F.A. Egells maskinfabrikk i Berlin, hvis jernstøperi han ledet til 1836. Da var bygging av jernbaner blitt et spørsmål på økonomiutviklingens liv og død også i de tyske stater, og Borsig etablerte derfor et maskinverksted utenfor Oranienburger Tor i Berlin.

I begynnelsen (1837) sysselsatte han bare 50 arbeidere, men i 1847 var antallet arbeidere allerede nådd 1200. I 1864, ti år etter grunnleggerens død, var det steget til 1800. I Borsigs verksteder ble lokomotiver og andre maskiner hovedsakelig bygget for å dekke Preussens behov for jernbaner. Det enorme forbruket av jern og stål førte til at han i 1847 bygde et jernverk i stor skala i forstaden Moabit ved Berlin. 

Han døde i 1854, akkurat som han hadde kjøpt kullgruver i Schlesien for å gjøre selskapet enda mer robust og uavhengig.

## Litteratur
* Rheinmetall-Borsig Aktiengesellschaft (utg.): *Deutscher Maschinenbau 1837-1937 im Spiegel des Werkes Borsig*. Berlin, 1937
* Galm, Ulla: *August Borsig*. Stapp, Berlin 1987, 
* Kutschik, Dietrich: *Lokomotiven von Borsig: Eine Darstellung der Lokomotivgeschichte der Firma A. Borsig und der Nachfolgefirmen*. Transpress, Verlag für Verkehrswesen, Berlin 1985
* Kutschik, Dietrich; Wenzel, Hansjürgen; Koch, Matthias: *Borsig. Lokomotiven für die Welt*. EK Verlag, Freiburg 1986, 
* Pierson, Kurt: *Borsig, ein Name geht um die Welt: die Geschichte des Hauses Borsig und seiner Lokomotiven*. Rembrandt Verlag Berlin, 1973, 

## Referanser
VM i hundekjøring barmark 2009

**VM i hundekjøring barmark 2009** ble arrangert i Saguenay i Québec i Canada fra 30. oktober til 1. november 2009.

## Medaljevinnere

## Kilder
* International Federation of Sleddog Sports: All Dryland Championships Elite Medals
* International Federation of Sleddog Sports: Historic results
Tamburgata

**Tamburgata** er en gate på ca hundre meter som går fra Strømsø torg frem til Torgeir Vraas plass. Gaten het i 1770-årene Tambour-Strædet, før den i 1866 fikk navnet Tamburgangen. I 1898 ble den omdøpt til Eliesons gate og gikk mellom Tordenskiolds gate og Schultz gate. I 1987 gjenoppsto en liten bit av den gamle Tamburgangen fra rundkjøringen ved Strømsø torg frem til undergangen ved Marienlyst.

## Referanser
Jette Albinus

**Jette Albinus** (født 1966) er en dansk offiser (generalmajor).

Albinus begynte sin militære karriere i 1988, da hun utdannet seg som reserveoffiser. I 1990 fortsatte hun grunnleggende utdannelse som offiser inntil 1995, hvor hun tilbrakte et år på Hærens Officersskole. Deretter var hun på Forsvarsakademiet 2001–2003. I 2009 fikk hun en mastergrad i idrett og velferd fra Københavns Universitet.

Albinus ble premierløytnant i 1990, kaptein i 1996, major i 2003, oberstløytnant i 2009 og generalmajor i 2023. I 1996 underviste hun på Hjemmeværnsskolen. I 2000 var hun operasjonsoffiser i 1. Jyske Brigade, i 2003 kom hun til Institut for Militære Operationer på Forsvarsakademiet som lærer og medlem av mediegruppen, og i 2008 ble hun sjef for Hærhjemmeværnsdistrikt Vestjylland. Fra 2012 var hun sjef for den grundleggende offisersutdannelse på Hærens Officersskole og fra 2014 sjef for Veterancentret. Fra 2017 til 2020 var hun stabsjhef i Hjemmeværnskommandoen og fra 2020 til 2023 visesjef i operasjonsstaben i Forsvarskommandoen. 15. august 2023 ble hun utnevnt til generalmajor og overtok kommandoen for Multinational Division North.

Hun har vært utsendt på misjoner i Bosnia (SFOR 1999-2000), Kosovo (KFOR 2006-2007) og Afghanistan (ISAF 2014).

Albinus er ridder av 1. grad av Dannebrogordenen. Hun har også flere NATO-medaljer, Hjemmeværnets Fortjensttegn, The Nordic Blue Berets Medal of Honour i sølv, svenske Hemvärnets kungliga förtjänstmedalj og Den franske forsvarsmedaljen i sølv.

## Referanser
Beyond the Gates (musikkfestival)

**Beyond the Gates** er en ekstremmetal-festival i Bergen, som fra 2012 har vært avholdt årlig i august. 

Festivalen varer i fire dager, med ulike sjangre innen metal – black metal, alternativ, prog, samt mer tradisjonell metal – som løselig overhengende tema for hver kveld. Hovedscenen er på USF Verftet, en oppusset sardinfabrikk omgjort til spillested. I tillegg benyttes Grieghallen, Kulturhuset i Bergen og nattklubben Stereo.

Festivalen oppsto etter at Hole in the Sky, en metal-festival som også ble arrangert årlig i Bergen i august, ble lagt ned i 2011. Den første utgaven av festivalen fant sted i 2012.

## Beyond the Gates Experience
Som Inferno Metal Festival i Oslo, har Beyond the Gates et internasjonalt tilreisende publikum. På dagtid tilbys derfor aktiviteter som diskusjonspaneler, lyttepaneler og mjødsmaking, samt *Black Metal Landmarks*, en guidet omvisning til steder av betydning for metalmiljøet og for norsk kultur. Eksempler på steder som besøkes er Grieghallen—der flere svartmetallplater (Enslaved, Immortal, Mayhem) er innspilt med Eirik «Pytten» Hundvin som produsent—Lyseklosterruinene, øvingslokalene til Mayhem, bunkersen der Øystein «Euronymous» Aarseth ble fotografert for albumomslaget til «De Mysteriis», Fantoft stavkirke, kunstgalleriet til Kristian Eivind «Gaahl» Espedal, m.m.

Beyond The Gates har fått tilskudd fra Forskningsrådet, og det forskes på ringvirkningene festivalen har for regionen. Av andre viktige støttespillere kan nevnes Music Norway og Innovasjon Norge.

### Beyond the Ink Tattoo Convention
Under festivalen arrangerer tatovørene Jannicke Wiese-Hansen og Carmen «PG» Perez en offisiell tatoveringsmesse. Wiese-Hansen er en viktig aktør i svartmetallmiljøet, der hun har designet bandlogoer, plateomslag og plakater siden tidlig 90-tall.

## Se også

* Inferno Metal Festival
* Hole in the Sky
* Midgardsblot

## Referanser


## Eksterne lenker

* Offisielt nettsted
* Beyond the Gates på Instagram
* Beyond the Ink tattoo convention på Instagram
Trude Solem Heggdal

**Trude Solem Heggdal** (født 1973 på Støren) er en norsk lokalpolitiker (Ap) som er ordfører i Midtre Gauldal kommune fra 2023. Hun er kommunens første kvinnelige ordfører. I perioden 2019–2023 satt Heggdal i kommunestyret og i formannskapet.

Heggdal er utdannet sosionom med tilleggsutdanning og har blant annet 17 års erfaring som daglig leder ved Midtre Gauldal Frivilligsentral.

## Referanser
Kungens jultal

**Kungens jultal** (norsk:***Kongens juletale***) er en tale av Sveriges monark som fremføres på formiddagen hver første juledag i radiokanalen Sveriges Radio P1, med reprise på kvelden i samme kanal og siden også i fjernsynet på SVT1. Talen retter seg til svensker i hjemlandet og utlandet, og er en oppsummering av det forbilagte året og et blikk mot neste år.

Denne taletradisjonen begynte allerede i radioens barndom, nærmere bestemt 1927. Sveriges Radio (daværande Radiotjänst) begynte sine offisielle sendinger den 1. januar 1925 og allerede i 1927 begynte man på juledagen å sende et *Program för svenskar i utlandet*. Dette var et langt program på nesten tre timer, men i programmet hadde man lagt inn en kvarterslang «*hälsning till landsmän i utlandet*» og talen ble holdt av daværende erkebiskop Nathan Söderblom. Dette lange programmet fortsatte man siden med i flere år og alltid med en tale til svensker i utlandet, av ulike talere. Den første gangen en kongelig holdt talen var i 1931, da daværende kronprins Gustav Adolf holdt den. Programmet ble med årene stadig kortere og redusert til å kun være en tale til svensker i utlandet. 

På 1950-tallet begynte det bli vanligere at talen ble holdt av kongen (da Gustaf VI Adolf) og i 1957 ble den for første gang også sendt i fjernsyn. Den eneste gang talen er blitt holdt av en kvinne var i 1961, da den ble holdt av Alva Myrdal. På 1950- og 1960-tallet ble den tidvis sendt på fjernsyn, før det i 1972 ble standard å sende den kun på radio. Dette året ble talen av daværende kronprins Carl Gustaf, som ble konge året etter. Han har siden holdt juletale hvert år, som alltid er blitt sendt i P1. Fra og med 2007 gjenopptok man tradisjonen å også sende talen i fjernsynet.

## Se også
* Kongens nyttårstale

## Eksterne lenker
* Sveriges kungahus, jultal
The Tornado

***The Tornado*** er en amerikansk stumfilm fra 1924 regissert av King Baggot.

## Skuespillere
* House Peters som Tornado
* Ruth Clifford som Ruth Travers
* Richard Tucker som Ross Travers
* Snitz Edwards som Pewee
* Dick Sutherland som Gorilla
* Jack Morgan som Hurricane 
* Kate Price som Emily
* Charlotte Stevens som Molly Jones
* Fred Gamble som Pa Jones

## Referanser


## Eksterne lenker
*
Haldor Haldorsen

**Haldor Andreas Haldorsen** (1883-1965) var en norsk bedriftsleder, oppfinner og Venstre-politiker fra Rubbestadneset i Bømlo. Han var stortingsrepresentant fra Hordaland i to perioder 1945–1953. Han utviklet i 1903 «Wichmann-motoren» som var grunnlaget for Wichmann motorfabrikk, og var disponent ved fabrikken i en mannsalder 1908-1946.

Han var sønn av smeden Martinus Haldorsen, som startet fabrikken som ei smie i 1880-åra. Firmaet ble reorganisert i 1908 som «M. Haldorsen & Sønner Motorfabrik». Haldor, som var den eldste av tre brødre, ble disponent.

Han var medlem av Bremnes herredsstyre og formannskap fra 1917 til 1942, og hadde mange verv i kraftselskap i kommunen og regionen.

Med utgangspunkt i nettverket ved fabrikken var både han og fabrikkens kontorsjef Ola Olsen aktivt med i Englandsfarten under andre verdenskrig. Han ble arrestert og satt i Bergen kretsfengsel og Ulven leir fra juni 1942 til januar 1943.

Han ble utnevnt til Ridder av 1. klasse av St. Olavs Orden i 1953, og fikk Medalje med diplom fra Selskapet for norske fiskeriers fremme. 
## Referanser


## Eksterne lenker
*
Skiftenes naturreservat

**Skiftenes naturreservat** er et naturreservat i Grimstad kommune. Det består av et område ved Holvannet. Området ble vernet først vernet som **Skiftenes edellauvskogreservat** 30. november 1973 med et areal på ca. 350 dekar. Reservatet skiftet navn til **Skiftenes naturreservat** ved en utvidense til ca. 710 dekar den 17. desember 2010. 6. desember 2024 ble det ytterligere utvidet til 1251 dekar ifølge foreskriften. Reservatet inngår i verneplan for skogvern. Sykling, ridning og bruk av hest er forbudt utenom eksisterende veier og stier.

Verneforskriften sier at formålet med vernet er 
::«å bevare et område som representerer en bestemt type natur i form av en stor forekomst av edelløvskog, som også inneholder gammel, grovvokst eikeskog med innslag av hule eiketrær og andre edelløvtreslag og barlind.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.»

## Referanser
Franz Karl Joseph von Fugger-Glött

**Franz Karl Joseph von Fugger-Glött** (1708–1769) var en katolsk hjelpebiskop av bispedømmet Konstanz. 	

## Liv og virke
### Prest
Han ble presteviet den 5. august 1731 for bispedømmet Konstanz.

### Hjelpebiskop av Konstanz
Den  20. juli 1739 ble han utnevnt til hjelpebiskop i Konstanz og til titulærbiskop av Domitiopolis. Han ble bispeviet i St. Martin kirke i Oberdorf den 30. august 1739 av Johann Franz von Schenk von Stauffenberg av Konstanz; medkonsekrerende var Johann Adam Nieberlein, hjelpebiskop i Eichstätt, og Johann Jakob von Mayer, hjelpebiskop i Augsburg.  

Han døde den 10. oktober 1769 i Regensburg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Erkebiskop Vincenzo Bichi (1668-1750) *1702
* Biskop Johann Franz Schenk von Stauffenberg (1658-1740) *1705
* Biskop *Franz Karl Joseph von Fugger-Glött* (1708-1769) *1739

## Referanser
VM i hundekjøring barmark 2007

**VM i hundekjøring barmark 2007** ble arrangert i Piandelagotti i Italia fra 17. til 18. november 2007.

## Medaljevinnere

## Kilder
* International Federation of Sleddog Sports: All Dryland Championships Elite Medals
Harald Thaulow

**Harald Thaulow** kan vise til:

* Harald Thaulow (1815–1881), norsk apoteker
* Harald Thaulow (1887–1971), norsk forfatter og skribent
AS Cannes i 1991–92

Association sportive de Cannes endte sesongen 1991/92 på 19. plass i fransk 1. divisjon.

I Coupe de France nådde Cannes semifinalene. Der ble det tap for  på straffesparkkonkurranse. Addick Koot bommet straffesparket som avgjorde kampen i den monegaskiske motstanderens favør.

## Tabell

## Kamper
### [[Coupe de France]]

### [[UEFA-cupen i fotball for menn|UEFA-cupen]]

## Spillerstatistikk

## Spillere på landslag
Kun landskamper spilt mens klubbsesongen pågikk er medregnet.

## Referanser


## Kilder
* 

## Se også
*Fransk fotball 1991–1992
Traffic in Hearts

***Traffic in Hearts*** er en amerikansk stumfilm fra 1924 regissert av Scott R. Dunlap.

## Skuespillere
* Robert Frazer som Lawrence Hallor 
* Mildred Harris som Alice Hamilton 
* Marion Feducha som Shrimp 
* Charles Wellesley som John Hamilton 
* John Herdman som Clark 
* Betty Morrissey som Jerry

## Referanser


## Eksterne lenker
*
VM i hundekjøring barmark 2006

**VM i hundekjøring barmark 2006** ble arrangert i Rastede i Tyskland fra 2. til 3. desember 2006.

## Medaljevinnere

## Kilder
* International Federation of Sleddog Sports: All Dryland Championships Elite Medals
Fuglekrigen

***Fuglekrigen*** er en dansk animasjonsfilm fra  regissert av Jannik Hastrup, etter et manus av Bent Haller og Hastrup. Manuset er basert på Hallers bok med samme navn fra .

## Referanser


## Eksterne lenker
*
Klosettpumpe

En **klosettpumpe** er et håndverktøy med sugekopp og skaft som brukes for å løsne blokkeringer i avløpsrør ved å veksle mellom overtrykk og undertrykk.

## Historie
Klosettpumpen ble funnet opp i 1874 i New York av konditoren John Hawley, og ble modifisert i 1876.

## Bruk
Når pumpen skyves inn skapes det trykk inni røret, og når den trekkes tilbake skapes den vakuum inni røret. 

For at pumpen skal virke effektivt må det være væske fra sugekoppen og frem til blokkeringen. Årsaken til dette er at vann ikke komprimeres, og dermed overfører mer av den påførte kraften enn luft. Luft i systemet vil gjøre kraftoverføringen ineffektiv. 

Pumpen beveges frem og tilbake en del ganger. Eventuelle legemer som kommer ut fjernes og kastes som avfall.

## Alternativer
I avløp for servant og badekar hvor klosettpumpen alene er ineffektiv kan det suppleres med kjemisk avløpsrenser (Mudin eller lignende).

For gjenstridige tilstopninger, og for tilstopninger i soilrør eller toalett, kan det være nødvendig å i stedet bruke rørspyleslange.

## Referanser
Alberche

**Alberche** er en elv i provinsene Ávila, Madrid og Toledo i det sentrale Spania. Den begynner sitt løp på  meters høyde i Sierra de Gredos. Elva danner det naturlige skillet mellom Sierra de Gredos og Sierra de Guadarrama mot nord.

Alberche renner omtrent fra nordvest til sørøst og bøyer seg kraftig midtveis i løpet for så å strømme fra nordøst til sørvest. Den møter Tajo noen kilometer øst for Talavera de la Reina. Alberche har følgende demninger langs løpet: Burguillo, Charco del Cura, San Juan, Picadas og Cazalegas. Playa del Alberche er en sandstrand ved bredden av elven, et populært sted for ferierende fra Madrid.

## Referanser


## Eksterne lenker
*
Varsler (skytevåpen)

En **varsler**, noen ganger kalt **sleidestopp**, er en funksjon som holder sluttstykket tilbake når magasinet i et skytevåpen er tomt. Det kan indikere at våpenet er tomt, og kan gjøre bytte av magasin raskere siden man slipper å trekke sluttstykket tilbake og kan trykke på varsleren når nytt magasin er satt inn. Varsler er svært vanlig på selvladende skytevåpen våpen, men finnes også på noen manuelle repetervåpen.

Det er omdiskutert om man bør bruke varsleren for å slippe frem glidestykket. Noen argumenterer med at det kan føre til ekstra slitasje på våpenet eller at varsleren kan være vanskelig å treffe. Noen produsenter anbefaler å bruke varsleren, mens andre anbefaler å heller ta tak i glidestykket.


Slidestop2.jpg|Demontert Glock som viser varsleren og det tilsvarende sporet i glidestykket


## Referanser
Viktor og Viktoria (1993)

***Viktor og Viktoria*** er en dansk barnefilm fra  regissert av Linda Wendel, etter et manus av Wendel og Hans Hansen.

## Handling
Filmen handler om Viktor og Viktoria, to trollbarn fra hver sin trollrase, som møtes og blir venner. Rasene de tilhører har i hundrevis av år stått i en bitter konflikt. De to barna må gå gjennom mye før deres vennskap overvinner det gamle fiendskapet.

## Referanser


## Eksterne lenker
*
Krigsinvalid

**Krigsinvalid** er en person som har fått varige fysiske eller psykiske skader som følge av deltakelse i krig eller militære konflikter. Skadene kan være et resultat av direkte krigshandlinger, som skuddskader, eksplosjoner eller kjemiske våpen, eller indirekte årsaker som sykdommer, stress eller psykiske traumer. Begrepet *krigsinvalid* har en litt varierende definisjon fra land til land. I Finland for eksempel, er krigsinvalid en som er varig skadet i Finlands kriger (varig skadde soldater fra FN-operasjoner regnes som *militærinvalide*).

## Norge
I Norge har en person med varige mén etter krigsdeltagelse som medfører fullstendig eller delvis tap av ervervsevne, rett til invalidepensjon etter norsk lov. Mellom 1954 og 2013 ble krigsinvaliders og krigsenkers interesser ivaretatt av Krigsinvalideforbundet. Per 2025 arbeider foreningen SIOPS for skadde soldater fra Norges deltagelse i internasjonale operasjoner.

## Referanser
Sæter naturreservat

**Sæter naturreservat** er et naturreservat i Indre Østfold kommune. Det består av et område ved Øyeren. Området ble vernet 23. juni 2020 og utvidet  6. desember 2024. Reservatet inngår i verneplan for skogvern. Utenom eksisterende veier, traktorvei og stier er bruk av sykkel, hest og kjerre, samt ridning forbudt. 

Verneforskriften sier at formålet med vernet er 
::«å bevare et område som
:::a.	representerer bestemte typer natur i form av eldre høybonitetsskog med innslag av gammel edellauvskog og blandingsskog med rik markvegetasjon
:::b.	inneholder truet, sjelden eller sårbar natur som den sårbare naturtypen leirravine.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Karl Jakob Hein

**Karl Jakob Hein** (født 2002) er en fotballspiller fra Estland som er målvakt for det tyske laget , på lån fra .

Hein er også landslagsmålvakt for Estland, hvor han per 19. november 2024 har spilt 36 landskamper siden debuten 5. september 2020. Han har tidligere spilt 19 kamper på forskjellige aldersbestemte landslag for Estland. 

Han debuterte i 2018 for det estiske laget FC Nömme, før han 9. mai 2019 signerte for Arsenal. 20. november 2022 debuterte han for Arsenal da han spilte i den engelske ligacupen mot Brighton & Hove Albion FC. Han var utlånt til Reading i 2022. 13. august 2024 ble han utlånt til det nyopprykkede laget Real Valladolid i Spanias øverste divisjon.

## Referanser


## Eksterne lenker
*
Gyrihelleren naturreservat

**Gyrihelleren naturreservat** er et naturreservat i Indre Østfold kommune. Det består av et område ved grensen mot Sverige. Området ble vernet 23. juni 2020 og utvidet 6. desember 2024. Reservatet inngår i verneplan for skogvern. Bruk av sykkel og ridning er forbudt, med unntak for på sti avmerket på vernekartet.

Verneforskriften sier at formålet med vernet er 
::«å bevare et område som representerer en bestemt type natur i form av et relativt lite påvirket skogområde i lavereliggende trakter like over marin grense på grunnfjell, samt å bevare brannpåvirket skog. Området består av større arealer gammelskog med overveiende fattige skogtyper med furu og gran, samt flere tjern og myrer.

::Det er en målsetting å beholde verneverdiene i en mest mulig urørt tilstand, og eventuelt videreutvikle dem.» 

Reservatet ligger i sin helhet innenfor et «statlig sikret friluftslivsområde», *Svarverud*.

## Referanser
Verdenscupen i hurtigløp på skøyter 2004/05

**Verdenscupen i hurtigløp på skøyter 2004/05** (offisielt: *Essent ISU World Cup Speed Skating 2004/05*) var en serie med ni internasjonale konkurransestevner i hurtigløp på skøyter i vintersesongen 2004/05. Den ble organisert av International Skating Union (ISU) og var den 20. sesongen av verdenscupen i hurtigløp på skøyter med sesongstart den 13. november 2004 i Hamar, Norge og ble avsluttet den 20. februar 2005 i Heerenveen, Nederland.

## Terminliste

* A = Gruppe A
* B = Gruppe B
* LT = Lagtempo-lag bestående av 3 løpere og en reserve.

## Sammenlagt kvinner

### 3 000 meter/5 000 meter
*Hovedartikkel: [[Verdenscupen i hurtigløp på skøyter – Langdistanse kvinner]] gjennom tidene.*

Oppdatert pr dato etter 4 stk ( meter) + 2 stk ( meter) av 4 stk + 2 stk konkurranser.

### Lagtempo
*Hovedartikkel: [[Verdenscupen i hurtigløp på skøyter – Lagtempo kvinner]] gjennom tidene.

Oppdatert pr dato etter 3 av 3 konkurranser.


== Sammenlagt menn ==



=== 5 000 meter/10 000 meter ===
*Hovedartikkel: Verdenscupen i hurtigløp på skøyter – Langdistanse menn gjennom tidene.*

Oppdatert pr dato etter 4 stk ( meter) + 2 stk ( meter) av 4 stk + 2 stk konkurranser.


=== Lagtempo ===
*Hovedartikkel: Verdenscupen i hurtigløp på skøyter – Lagtempo menn gjennom tidene.

Oppdatert pr dato etter 3 av 3 konkurranser.

## Referanser




## Eksterne lenker
*  
*  
*  World Cups races in the 2004-05 season på SpeedSkatingStats.com
*
The Triflers

***The Triflers*** er en amerikansk stumfilm fra 1924 regissert av Louis Gasnier.

## Skuespillere
*Mae Busch som Marjorie Stockton
*Elliott Dexter som Peter Noyes
*Frank Mayo som Monte Covington
*Walter Hiers som Chick Warren
*Eva Novak som Beatrice Noyes
*Lloyd Whitlock som Teddy Hamilton

## Referanser


## Eksterne lenker
*
Sierra de Gredos

**Sierra de Gredos** er en fjellkjede i Spania, og den høyeste delen av  Sistema Central på midten av Den iberiske halvøya. Høyeste punkt er Pico Almanzor (2 592 moh.).

Fra Sierra de Gredos kommer elvene Tormes, Alberche og Tiétar; fjellkjeden danner vannskillet mellom vassdragene til Duero i nord og Tajo i sør.

Sierra de Gredos er klassifisert som høyfjell. Gjennomsnittstemperaturen svinger mellom 0 og −5 °C om vinteren over 2000 moh. Snø kan forventes fra desember til april.

Fjellene er hjemsted for noen sjeldne dyre- og plantearter, blant andre dyreartene pyreneersteinbukk, blåstrupe, stork og iberiaørn.

I fjellene finnes verneområdet *Parque Regional de la Sierra de Gredos*, opprettet i 1996.

## Referanser


## Eksterne lenker
*
VM i hundekjøring barmark 2005

**VM i hundekjøring barmark 2005** ble arrangert i Maasmechelen i Belgia fra 3. til 4. desember 2005.

## Medaljevinnere

## Kilder
* International Federation of Sleddog Sports: All Dryland Championships Elite Medals
Peter Hla

**Peter Hla** (født 1952) er katolsk biskop av Pekhon.

## Liv og virke
### Prest
Peter Hla ble ordinert til prest den 8. mars 1981.

### Hjelpebiskop av Tanggyi
Pave Johannes Paul II utnevnte ham til hjelpebiskop av Taunggyi og titulærbiskop av *Castellum in Numidia* den 13. mars 2001.

Han ble ordinert til biskop av den apostoliske nuntius i Thailand, Singapore og Kambodsja og apostolisk delegat til Myanmar, Laos, Brunei Darussalam og Malaysia, erkebiskop Adriano Bernardini, den 15. desember samme år; medkonsekratorer var Matthias U Shwe, erkebiskop av Taunggyi, og Abraham Than, biskop av Kengtung.

### Biskop av Pekhon
Pave Benedikt XVI utnevnte ham til biskop av Pekhon den 15. desember 2005.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Erkebiskop Adriano Bernardini (1942-2025) *1992
* Biskop *Peter Hla* (1952-) *2001

## Referanser
Júcar

**Júcar** (valenciansk: *Xúquer*) er en elv i Spania. Med en lengde på 509 kilometer er det den nittende lengste elven som renner ut i Middelhavet.

Júcar starter i Montes Universales i skråningene av det 1800 meter høye fjellet San Felipe, nær landsbyen Tragacete. Derfra renner den i en bue til byen Cuenca, som ligger sørvest ved foten av fjellene. Før den forlater fjellene, renner den gjennom Embalse de La Toba, det første av de mange reservoarene. Fra Cuenca renner Júcar stort sett i sørlig retning, nord for Alarcón er den oppdemmet ved Alarcón-demningen. Nedenfor demningen renner den en stund gjennom en canyon, så over sletteland til den begynner å renne i østlig retning ved Villalgordo del Júcar. Den begynner å gå gjennom kløfter igjen eller i det minste veldig trange daler med steder i middelalderstil der den er demmet opp flere ganger. Den renner forbi byene Jorquera, La Recueja og Alcalá del Júcar og gjennom reservoarene Embalse de Tolosa og Embalse del Molinar. Cabriel, dens største sideelv, renner inn i den nær kommunen Cofrentes. Et stykke fra munningen ligger Cofrentes kjernekraftverk ved bredden. Kort før munningen ligger Embalse de Embarcaderos, som uten egen demning går over i Embalse de Cortes de Pallás, hvis demning ligger nedenfor bosetningen Cortes de Pallás. Bare litt nedenfor denne demningen renner Júcar gjennom et annet reservoar, Embalse del Naranjero, og blir deretter demmet opp for siste gang ved Tousdemningen. Den flyter deretter på kystsletten forbi byene Alzira og Sueca og renner deretter inn i Valenciabukten like ved Cullera.

Elva var kjent som *Sucro* av romerne.

## Bilder

Río Júcar 1.jpg|Júcar ved Ventano del Diablo (Cuenca)
Cuenca-2000 rio jucar 01.jpeg|Elva ved Cuenca
Alarcón.jpg|Júcar ved Alarcón
Júcar en Millares.jpg|Júcar mellom Cofrentes og Tous
Desembocadura del río Júcar.JPEG|Munningen ved Cullera


## Referanser


## Eksterne lenker
*
Tragödie im Hause Habsburg

***Tragödie im Hause Habsburg*** er en tysk stumfilm fra 1924 regissert av Alexander Korda.

## Skuespillere
* María Corda som Mary Vetsera
* Kálmán Zátony som Rudolf
* Emil Fenyvessy som Franz Joseph I
* Werner Schott som Corradini
* Arthur Bergen
* Hans Brausewetter
* Friedrich Kayßler
* Louis Ralph
* Mathilde Sussin
* Jakob Tiedtke
* Ferdinand von Alten

## Referanser


## Eksterne lenker
*
Celso Ba Shwe

**Celso Ba Shwe** (født 1964) er katolsk biskop av Loikaw i Myanmar.

## Liv og virke
### Bakgruunn
Celso Ba Shwe oppnådde først en bachelorgrad i historie fra Universitetet i Yangon. Fra 1988 til 1989 gikk han på St. Theresa-seminaret i Taunggyi. Ba Shwe studerte deretter filosofi og katolsk teologi ved St. Joseph's Seminary i Pyin U Lwin og i Yangon.

### Prest
Den 16. april 1994 ble han presteviet for for bispedømmet Loikaw.

Ba Shwe var først kapellan i Doungankha. Fra 1995 til 1999 var han ansvarlig for Zetaman evangeliseringsgruppe og for ungdomssjelesorgen i bispedømmet Loikaw. Ba Shwe fungerte deretter som vise bispedømmeprokurator før han ble generalprokurator for Bishops' Conference of Myanmar (CBCM) i 2000. Fra 2009 til 2010 var han kort sogneprest i Sacred Heart Parish i Phasaung. Ba Shwe ble deretter sogneprest i Kristus kongen-katedralen i Loikaw, og generalvikar. 

Etter biskop Stephen Tjephes død i desember 2020, ledet han bispedømmet Loikaw som bispedømmeadministrator under bispevakansen.

### Biskop av Loikaw
Den 29. mars 2023 utnevnte pave Frans ham til biskop av Loikaw. Erkebiskopen av Taunggyi, Basilio Athai, ordinerte ham til biskop den 29. juni samme år; medkonsekratorer var biskopen av Kengtung, John Saw Yaw Han, og biskopen av Pekhon, Peter Hla.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Salvatore Pennacchio (1952-) *1999
* Biskop *Celso Ba Shwe* (1952-) *2001

## Referanser
Viktor og Viktoria

**Viktor og Viktoria** har flere betydninger:

* ''Viktor og Viktoria'' (1933), tysk film fra 1933
* ''Viktor og Viktoria'' (1993), dansk film fra 1993
Entombed A.D.

**Entombed A.D.** var et svensk death metal-band som var aktive i perioden 2014–2021.

Entombed A.D oppsto etter at medlemmene av det svenske bandet Entombed havnet i en juridisk konflikt om rettighetene til bandnavnet. Originalmedlemmet Alex Hellid beholdt rettighetene til navnet, mens de øvrige medlemmene fortsatte som **Entombed A.D.** *— We are Entombed. We just added the “A.D.” to continue. It’s the same band, so we don’t see a reason to make a different name. The other guys—Nico, Olle, Victor—they have been around for ten, twelve years. So it is Entombed.* (Lars-Göran «L-G» Petrov)Allerede første året ga de ut albumet *Back To The Front* (2014), spilt inn i Studio Bohus med produsent Roberto Laghi (In Flames, Hardcore Superstar), og to år senere kom oppfølgeren *Dead Dawn*, begge på Century Media. 

I 2019 ga Entombed A.D. ut sin tredje fullengder, *Bowels of the Earth*. Den inneholder en coverversjon av Hank Williams' «I’ll Never Get Out Of This World Alive». Brasilianske Guilherme Miranda var på dette tidspunktet kommet med på gitar, mens bassist Victor Brandt hadde forlatt bandet for Dimmu Borgir – Tobias Cristiansson erstattet ham på bass for liveopptredener.

Innimellom innspillingene turnerte bandet aktivt, i Europa og USA, alene og med andre band som Deicide, Hate Eternal, Black Crown Initiate, Svart Crown, Full Of Hell og Turbid North. De spilte på flere festivaler, inkludert Wacken Open Air, Party.San Open Air, Metalfest Open Air, Sweden Rock Festival, Copenhell og Hellfest.

Bandet ble oppløst etter at frontmann og sanger L-G Petrov døde i mars 2021.

## Bandmedlemmer

* Lars-Göran «L-G» Petrov – vokal (2014–2021; død 2021)
* Olle Dahlstedt – trommer (2014–2021)
* Nico Elgstrand – gitar (2014–2021)
* Guilherme Miranda – gitar (2019–2021)

### '''Tidligere medlemmer'''
* Victor Brandt – bass (2014–2018)

### '''Live-musikere'''
* Johan Jansson – gitar (2014)
* Guilherme Miranda – gitar (2015–2019)
* Simon Wizén – bass (2018)
* Ronnie Bergerstål – trommer (2018)
* Tobias Cristiansson – bass (2018–2021)

## Diskografi

### Album

* 2014: *Back To The Front* (Century Media)
* 2016: *Dead Dawn* (Century Media)
* 2019: *Bowels Of Earth* (Century Media)

### Singler

* 2016: «Gospel Of The Horns», split-singel med Voïvod «Fall» (Century Media)
* 2018: «Fit For A King» (Century Media)
* 2019: «Metal Inquisition» (Decibel Flexi Series)

### Musikkvideoer

## Referanser
Liste over statsledere i 2025

__TOC__

## Afrika

## Asia

## Europa

## Nord-Amerika

## Oseania

## Sør-Amerika

## Referanser


## Eksterne lenker
* Herskere gjennom tiden
* WorldStatesmen - et online leksikon over ledere av nasjoner og territorier
* Portale Storia en liste over nåværende herskere etter land
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Bussulykken i Hadsel

**Bussulykken i Hadsel** fant sted andre juledag 2024 på Austvågøya i Hadsel i Vesterålen da en lokal rutebuss fra Boreal Norge kjørte av europavei 10 etter Rafsundbrua og havnet delvis ned i et islagt vann kalt Åsvatnet, i nærheten av Raftsundet. Bussen var på vei fra Narvik til Svolvær. Det var 58 passasjerer i bussen, fra åtte ulike land.

Tre personer omkom og elleve skadde ble fraktet til sykehus.

## Tidslinje
* **26. desember 2024:**
** **09:45:** Bussen har avgang fra Narvik, med planlagt ankomst på Å i Lofoten kl. 17:25.
** **12:44:** Ifølge rutetabellen skulle bussen ankommet Hanøy kryss, nær ulykkesstedet. 
** **13:00–14:00:** Værforholdene i området er utfordrende, med gjennomsnittlig vindhastighet på 20,6 m/s og vindkast opp til 28,8 m/s. 
** **13:30:** Bussen kjører av veien ved avkjørselen til Hanøya og havner delvis i Åsvatnet. Nødetatene blir varslet. Det rapporteres om mange involverte.
** **14:10** Det meldes om omkomne.
** **14:15:** De første nødetatene ankommer ulykkesstedet etter omtrent 45 minutter. Før deres ankomst har vitner på stedet utført førstehjelp og forsøkt å redde passasjerene ut av bussen. 
** **16:00** Politiet bekrefter at tre personer er omkommet, fire er alvorlig skadet og at passasjerene er fra minst 8 ulike nasjoner. 
** **22:45:** Nordlandssykehuset avslutter katastrofealarmen som ble varslet tidligere på dagen. 
* **27. desember 2024:**
** **03:30:** Bussen blir hevet fra vannet. 
** **Morgen:** Politiet opplyser at identifiseringsarbeidet av de omkomne pågår. To av de omkomne er voksne kvinner, mens den tredje er et barn på 10–12 år. Nasjonaliteten til de tre omkomne er ikke kjent. 
** **Ettermiddag:** Kommunikasjonsansvarlig i Boreal Norge AS Jon Kristian Fadnes uttaler at selskapet samarbeider med politiet og Statens vegvesen i etterforskningen. Han understreker at hendelsen preger hele organisasjonen, og at deres fokus er å følge opp sjåføren og andre ansatte.

## Se også
* Bussulykken på Ljøsne

## Referanser
Sverre Myge

**Sverre Myge** (1913–1944) var en norsk motstandsmann under andre verdenskrig. Han var tilknyttet sabotasjeorganisasjonen Saborg, som hadde sterke bånd til Norges Kommunistiske Parti (NKP). Sverre Myge ble arrestert og torturert til døde av Gestapo, som et resultat av sitt motstandsarbeid.

## Tidlig liv
Sverre Myge ble født i Hetland (dagens Stavanger kommune), som sønn av Mathias Myge (1874–?) og Elisabeth Myge (født Larsen, 1881–?). Han vokste opp i et arbeidermiljø preget av aktiv deltagelse i fagbevegelsen og arbeiderungdomsforeninger. I 1939 giftet han seg med Ovidia Hansen (født 1915), og paret fikk en sønn.

## Motstandsarbeid
Myge var en sentral aktør i Saborg, en kommunistisk aksjons- og sabotasjegruppe. Han organiserte mottak av sabotasjeutstyr fra Saborgs avdelinger i Bergen, oppbevarte dette i Gjesdal, og arrangerte kurs i bruk av utstyret. Hans engasjement gjorde ham til en nøkkelfigur i nettverket høsten 1944.

Motstandsarbeidet til Myge og hans familie var preget av betydelig risiko. Familien Myge, bestående av fire brødre og fem søstre, var alle engasjert i kampen mot den tyske okkupasjonsmakten. To av brødrene, Sverre og Peder Myge, mistet livet under tortur, mens en tredje bror, Erling Myge, overlevde til frigjøringen.

## Arrestasjon og død
Sverre Myge ble arrestert av Gestapo 12. desember 1944 og utsatt for brutal tortur i Gestapos hovedkvarter i Stavanger, kjent som «Solvang Aldershjem». Forhørene ble ledet av Sipo-sjef Wilkens og Gestapo-sjef Hölscher. På grunn av mishandlingen døde Myge samme kveld, klokken 23, i en celle sammen med andre fanger.

Gestapo unnlot å utstede dødsattest og fikk i stedet liket senket i Gandsfjorden ved Lihalsen. Sverre Myge ble aldri funnet. Han var 31 år gammel da han døde.

## Familien Myge under krigen
Sverre Myges familie betalte en høy pris for sitt motstandsarbeid:

* Peder Myge (1909–1943), Sverres eldste bror, ble arrestert og skutt etter tortur i Gestapos kjeller i august 1943.
* Erling Myge (1906–1994) ble arrestert i mars 1945, torturert, men reddet av frigjøringen.
* Kristian Myge, en annen bror, ble arrestert som gissel i 1944 og internert på Grini.
* Flere familiemedlemmer, inkludert søstrene Hørdis og Eli, samt svigerinnene Ovidia og Klara, ble også arrestert og fengslet.

Familien Myges engasjement var motivert av deres arbeiderklassebakgrunn og sterke antifascistiske overbevisning. Hillevåg Arbeiderungdomslag, der mange av dem var aktive før krigen, ble et samlingspunkt for radikale arbeidere som sluttet seg til NKP under okkupasjonen.

## Ettermæle
Sverre Myge er hedret for sitt bidrag til motstandskampen. I 1988 oppkalte Norsk Polarinstitutt en fjellformasjon i Heimefrontfjella i Dronning Mauds Land, Antarktis, etter brødrene Myge: «Mygehenget». Dette var en anerkjennelse av deres innsats og offer i kampen mot okkupasjonsmakten.

Historien om Sverre Myge og hans familie ble i mange år ignorert i den norske offentligheten, spesielt på grunn av deres tilknytning til Norges Kommunistiske Parti. Først i senere tid har deres innsats fått bredere anerkjennelse.

## Referanser